מ ל ך ב ש ד ה
בָּאתִי לוֹמַר דָּבָר; אֵינֶנִּי נְקִיַּת כַּפַּיִם; הִשְׁתַּדַּלְתִּי אוּלַי לֹא דַּי; אַךְ אֵין לִי צֹרֶךְ עוֹד; בִּנְפִילוֹת בִּפְסִיחוֹת בֶּהֱיוֹת ; חַסְרַת נְשִׁימָה וּמִתְבּוֹנֶנֶת; הַיָּמִים עָשׂוּ אוֹתִי רָחוֹק ; מִסַּךְ כָּל הַחֲלָקִים. יֵשׁ מִי שֶׁנִּזְקָק ; לְקוֹלִי לְשִׂמְחָתִי לְמַה שֶּׁהִסְפַּקְתִּי; שְׂפָתִי דַּקָּה וְהוֹלֶכֶת מֵמַד מִמֵּמַד נִגְרָע ; לֹא אוּכַל לִסְכֹּר עוֹד מִשְׁבְּרֵי בְּהִירוּת חַדָּה; מִתְעַרְבְּלִים פְּנִימָה בִּכְמוּסָה. בָּאתִי לִמְסֹר; כְּדִין, וּכְמִדַּת לִבִּי הַנִּשְׁבָּר מִגַּעְגּוּעַ לְמַה שֶּׁאַתָּה; אִתִּי שֶׁלֹּא תִּשְׁכַּח שֶׁאֲנִי תּוֹדָה; 